Teroristický útok v Petrohrade 3. apríla 2017

Teroristický útok v Petrohrade 3. apríla 2017 sa uskutočnil približne o 14:40 moskovského času (13:40 SELČ) v Petrohradskom metre. Výbuch otriasol vagónom medzi stanicami Sennaja ploščaď a Technologičeskij institut. Pri výbuchu zomrelo 16 ľudí  a približne 55 bolo zranených. Bomba bola uložená v športovej taške a ponechaná vo vagóne metra.

V čase explózií bol v meste prítomný aj ruský prezident Vladimír Putin ktorý sa tam mal stretnúť s bieloruským prezidentom Alexandrom Lukašenkom. V Petrohrade bol po explóziách vyhlásený výnimočný stav a bolo uzatvorené celé Petrohradské metro. Na stanici Ploščad Vosstanija našli bezpečnostné zložky ďalšiu bombu ktorú zneškodnili. Podľa ruských vyšetrovateľov bol incident samovražedný útok. Pravdepodobným páchateľom útoku je Kirgiz Akbarzhon Jalilov, ktorý predtým dostal ruské občianstvo.

Referencie

Iné projekty 

Petrohrad
Teroristické útoky
2017 v Rusku
Petrohradské metro
Útoky na metrá